Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
27 พ.ค. 2558

เคาะกลยุทธ์ลงทุนบ่าย
สรุปภาวะตลาดเช้า
– SET Index เปิดอ่อนตัวลงตามตลาดภูมิภาค ก่อนฟื้นขึ้นมาปิดภาคเช้าที่ระดับ 1,495.08 จุด -2.90 จุด (-0.19%) ด้วยมูลค่าการซื้อขายที่เพิ่มขึ้นมาที่ 15,797.98 ลบ.
– Most Positive Impact: AOT (+0.76 จุด)/ PTTGC (+0.36 จุด)/ CPN (+0.36 จุด)
– Most Negative Impact: PTT (-0.92 จุด)/ PTTEP (-0.85 จุด)/ BDMS (-0.66 จุด)
จุดสังเกต: ดัชนี SET ถูกกดดันจากการปรับตัวลงของหุ้นใหญ่ในกลุ่ม Energy, Bank และ Healthcare ทั้งนี้ มูลค่าการซื้อขายยังคงซบเซาโดยไม่มีหุ้นตัวใดซื้อขายเกินกว่า 1 พันลบ.
 
แนวโน้มตลาดบ่าย
– ฟื้นตัวจำกัดไม่เกิน 1,500-1,505 จุด – ปัจจัยเสี่ยงต่างประเทศจาก วิกฤตหนี้กรีซ และ การแข็งค่าของค่าเงินดอลลาร์สหรัฐฯ กดดันราคาสินค้าโภคภัณฑ์ โดยเฉพาะการจำกัดการฟื้นตัวของหุ้นในกลุ่มพลังงาน ทำให้เราคาดว่าตลาดหุ้นไทยจะฟื้นตัวจำกัดในกรอบ 1,500-1,505 จุด และมีโอกาสอ่อนตัวลงตามตลาดหุ้นภูมิภาค อย่างไรก็ตามประเมินหุ้นขนาดกลาวง-เล็ก ที่คนมีการถือครองน้อย (Under-owned) (เพิ่งเข้าจดทะเบียนใหม่ หรือ Underperform มานาน) มีโอกาสถูกผลักดันเป็นรายตัวได้ (แนวต้าน: 1,500-1,505 // แนวรับ: 1,487 และ 1577)
– หุ้นแนะนำภาคบ่าย: เก็งกำไร THAI (ราคาน้ำมันที่ลดลงมีโอกาสหนุนจิตวิทยาการเก็งกำไรหุ้นสายการบิน, เป้าทางกลยุทธ์ 14.00-14.50 ตัดขาดทุน 13.00), ทยอยสะสม JASIF (ราคาปัจจุบันให้คาดการณ์ปันผล 9% และมองหุ้นมีโอกาสถูกผลักดันจาก yield สูงกว่าทางเลือกการลงทุนอื่น, เป้าทางกลยุทธ์ 12.00-13.00 ตัดขาดทุน 9.20)
– หุ้นน่าสนใจเชิงกลยุทธ์: SAT PCSGH PLANB MEGA MC (ควรกำหนดจุดตัดขาดทุนจากราคาซื้อ 3-5%)
 
คำแนะนำ
– กลยุทธ์: “เก็งกำไรแบบมี stop loss” ตลาดอ่อนแอและหลุด 1,500 จุดเร็วกว่าคาด เรายังคงระวังความผันผวนในช่วง 1 เดือนนี้ และมองการซื้อสุทธิของต่างชาติเป็นปัจจัยบวกระยะสั้นแต่อาจเป็นเพียงการซื้อคืนหลังขายไปหนัก (cover shot) หลังยังคงมีการเปิดสถานะขาย (short) ในสัญญาล่วงหน้า กลยุทธ์เก็งกำไรระยะสั้นในหุ้นที่มีประเด็นบวก หรือทยอยสะสมหุ้นที่ปลอดภัย ปันผลสูง ที่มีผลการดำเนินงานฟื้นตัวชัดเจนในครึ่งปีหลัง โดยประเมินจังหวะซื้อที่ดีในช่วงกลาง มิ.ย.เป็นต้นไป
 
Trading Idea
– Opportunity Day: (27 พ.ค.) NWR LIT // (28 พ.ค.) COL AH PYLON BJC // (2 มิ.ย.) MEGA CNT S PTG BA // (3 มิ.ย.) TUF APCO TRC DEMCO // (4 มิ.ย.) TASCO SEAFCO JSP SAWAD EFORL AIT MBKET // (5 มิ.ย.) EASON NCH SAT GPSC SGP
 
ประเด็นจับตา/ติดตาม
– (+) วิกฤตหนี้กรีซ – ตลาดมีโอกาสปรับขึ้นปลายสัปดาห์ หากการประชุมระหว่าง รมว.คลังของกรีซและยูโร ส่งสัญญาณบวกในการให้เงินช่วยเหลือกรีซเพื่อหลีกเลี่ยงการผิดนัดชำระหนี้
– (0) ภาวะเงินทุนต่างชาติ – หากต่างชาติพลิกกลับมาขายสุทธิ อาจสร้างความเปราะบางต่อการฟื้นตัวของตลาดหุ้นไทย